S'informarà al seu moment de les noves dates i horaris de simulacions
Es publiquen les notes de la 1a fase i la convocatòria a la 2a fase: simulació docent [11.03.20]
Nota de la Comissió de valoració
Consulteu el full de l'Excel corresponent a cada àmbit de coneixement i per DNI
Dates i horaris suspesos, fins a nova informació [13.03.20]
Es publica el solucionari dels dos exàmens d'especialitat [10.03.20]
Exàmens amb respostes sobre accidents de trànsit:
Exàmens amb respostes sobre autoescales:
Totes dues proves es faran a l'aula I209 (2a planta de l'edifici de l'Escola de Bombers i Protecció Civil)
Accidents de trànsit: divendres 6 de març, a les 9.30 h
Autoescales: divendres 6 de març, a les 11 h
Es publiquen les llistes definitives d'admesos i exclosos [02.03.20]
Consulta per àmbit de coneixement i per DNI
L'Escola de Bombers i Protecció Civil requereix incorporar nou personal formador intern per a donar resposta a les seves necessitats formatives en els àmbits d'autoescales i d'accidents de trànsit
El personal docent de l'EBPCC fonamentalment imparteix activitats formatives prèviament dissenyades en qualsevol modalitat (en línia, presencial o semipresencial) i de forma descentralitzada en el territori.
La funció bàsica de formador/a és impartir les sessions formatives designades, avaluar l'alumnat i assistir a les sessions o cursos que estableixi l'ISPC amb la finalitat d'actualitzar, adquirir coneixements o unificar criteris i funcionament, per així garantir la qualitat de l'exercici de les seves tasques.
Són objecte de valoració en el perfil de personal formador intern les següents:
Consideracions administratives i econòmiques
La condició de formador/a intern/a no modifica, en cap cas, la situació administrativa que es tingui en la unitat orgànica o administració en què s'estigui adscrit/a.
La condició de formador/a intern/a de l'EBPCC serà reconeguda mitjançant una resolució de la Direcció de l'ISPC, la qual posarà fi al procés selectiu.
Aquesta condició comporta per a la persona interessada la disponibilitat per a conciliar l'exercici de l'activitat docent o l'assistència a reunions de coordinació que es programin, alhora que permet que sigui designada com a docent en els cursos impartits a l'EBPCC, d'acord amb les necessitats acadèmiques de la institució.
La contractació específica per a cada curs s'instrumenta mitjançant designació administrativa per a l'exercici de tasques docents, d'acord amb l'article 310 de la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014.
Les col·laboracions específiques del personal formador intern es retribueixen d'acord amb els barems de retribucions aprovats pel Consell de Direcció de l'ISPC.
El personal formador intern està subjecte als límits de la legislació en matèria d'incompatibilitats d'empleats públics i, en aquest sentit, prèviament a l'inici de l'activitat es compromet a sol·licitar l'autorització corresponent de compatibilitat si es troba en algun dels supòsits en què sigui preceptiva.
Perquè es pugui concedir la compatibilitat cal complir tots els requisits que estableix la normativa específica sobre les incompatibilitats i especialment la compatibilitat horària amb la tasca principal i els límits retributius.
L'objecte d'aquest procés és seleccionar personal formador intern per tal de respondre a les necessitats formatives dels àmbits de coneixement següents:
Per a presentar-se en aquest procés selectiu, cal reunir els requisits que s'especifiquen als annexos 1 i 2, segons de quin àmbit de coneixement es tracti.
Les persones aspirants només es poden presentar a una especialitat i l'EPBCC en comprovarà d'ofici aquest compliment.
Les persones que s'inscriguin a més d'una especialitat quedaran excloses del procés de selecció.
Els requisits s'han de complir el darrer dia de presentació de sol·licituds.
L'EBPCC en comprovarà d'ofici el compliment.
La selecció es fonamenta en l'avaluació de les competències necessàries per a exercir de manera adequada la funció de formador/a, d'acord amb les especificacions del marc de treball del personal formador intern.
El procés selectiu consta de quatre fases, tres de selectives i una no selectiva.
Cal superar cada fase selectiva per poder passar a la següent.
En cada fase es podrà limitar el nombre d'aspirants que la superen.
Prèviament a cada fase s'aportarà la informació addicional per a concretar i desenvolupar els aspectes que s'indiquen en aquest procés.
Consisteix en un examen tipus test sobre continguts relacionats amb l'àmbit que hagi escollit l'aspirant admès/esa al procés.
El temari de cada àmbit es troba a l'annex 1 o 2, respectivament.
Les preguntes tenen 4 opcions de resposta i només n'hi ha una de correcta.
Aquesta prova es valora de 0 a 10 punts i cada resposta errònia descomptarà una quarta part del valor d'una resposta correcta.
Per a superar-la cal obtenir una puntuació de 6,00 o superior.
Aquesta prova comptarà un 10% sobre la puntuació final del procés de selecció.
Els aspirants que hagin superat aquesta prova seran ordenats de més a menys puntuació, segons la nota obtinguda.
Passaran a la prova següent tantes persones com persones formadores necessàries per especialitat, més un 70% com a màxim.
En cas d'empat en l'última posició, es resoldrà a favor de la persona participant que hagi respost correctament més preguntes i en cas d'empat passaran totes les persones participants que estiguin en la mateixa posició.
Consisteix en una prova pràctica en què l'aspirant, en el temps estipulat, ha de desenvolupar oralment un tema escollit d'un temari preestablert davant d'una audiència d'un mínim de dues persones que actuen amb rol d'alumne/a i atorguen la qualificació.
En aquesta fase es valora fonamentalment la competència comunicativa (habilitat de comunicació oral, comunicació no verbal, estratègies usades per fer-se entendre i organització i estructuració en el temps), i també la competència tècnica (coneixement de la matèria).
Per a valorar la simulació docent, la Comissió de Valoració designarà una pedagoga i un/a bomber/a o un/a expert/a de l'àmbit de coneixement de què es tracti.
Aquesta prova es valora de 0 a 10 punts.
Cal obtenir una puntuació mínima de 6,00 per a superar-la.
Comptarà un 60% sobre la puntuació final del procés de selecció.
Els aspirants que hagin superat aquesta prova seran ordenats de més a menys puntuació, segons la nota acumulada de les dues primeres proves.
Passaran a la prova següent tantes persones com persones formadores necessàries per especialitat, més un 40% com a màxim.
En cas d'empat en l'última posició, es resoldrà a favor de la persona participant que hagi obtingut la nota més alta a la prova d'especialitat.
En cas d'empat passaran totes les persones participants que estiguin en la mateixa posició.
S'ha de passar una entrevista de selecció per competències, en què es valoren les competències de motivació i expectatives, capacitat de treball en equip i flexibilitat, adaptació al canvi i tolerància a la pressió.
L'entrevista és individual i la durà a terme una psicòloga i un/a bomber/a o un/a expert/a en la matèria designats per la Comissió de valoració.
Aquesta fase és no selectiva i tindrà un pes del 30% sobre la puntuació final del procés de selecció.
Un cop superades les fases anteriors, es farà la suma de les diferents puntuacions un cop ponderades i s'ordenaran als aspirants de més a menys nota, sempre que aquesta superi el 6,5 com a nota global.
Passaran a la fase següent (Curs de formació de formadors) els participants que tinguin la millor nota d'acord amb el nombre de persones formadores necessàries de cada especialitat.
En cas d'empat en l'última posició, es resoldrà a favor de la persona participant que hagi obtingut la nota més alta a la prova de simulació docent; si continua l'empat es resoldrà a favor de la que hagi obtingut la nota més alta a l'entrevista; si continua l'empat passaran totes les persones participants que estiguin en la mateixa posició, malgrat que es superi el nombre previst de persones formadores per a cada àmbit.
3.4 Curs de formació de formadors
Les persones que hagin superat les fases anteriors han de realitzar i superar un curs de formació de formadors de caràcter obligatori i eliminatori.
El curs té com a objectiu desenvolupar eines pedagògiques i comunicatives per a impartir sessions formatives i per a gestionar grups, i conèixer el marc en què el personal formador ha de desenvolupar les seves funcions.
Aquest curs combina sessions presencials i sessions de treball i aprenentatge en línia.
La durada d'aquesta formació és d'un màxim de 50 hores lectives.
Només les persones que obtinguin una qualificació d'apte superen aquesta fase i passen a formar part de l'equip de personal formador de l'ISPC.
Informació, calendari orientatiu i publicació de resultats
La previsió del calendari del procés, la llista de persones admeses i excloses, les especificacions i els resultats de cada fase, així com qualsevol informació o novetat, es publicaran per mitjà d'aquesta pàgina web.
En aquest cas els canvis es comunicaran en aquesta pàgina amb l'antelació suficient.
La Comissió de valoració és l'òrgan responsable del procés selectiu i de proposar el nomenament del personal formador intern seleccionat a la Direcció de l'ISPC.
La Comissió de valoració està formada per les persones següents:
Per dur a terme la seva tasca, la Comissió compta amb el personal de suport que consideri necessari.
La Comissió farà públiques les seves decisions a través dels mitjans que s'han indicat a l'apartat 4.
Règim d'impugnacions i al·legacions
Contra la resolució definitiva de la directora de l'ISPC, les persones interessades podran interposar recurs d'alçada davant el conseller d'Interior en el termini d'un mes a comptar de l'endemà de la recepció d'aquesta resolució, d'acord amb els articles 121 i 122 de la Llei 39/2015, d'1 d'octubre, de procediment administratiu comú de les administracions públiques, sens perjudici de la interposició de qualsevol altre recurs que s'estimi procedent.
Contra les resolucions definitives i els actes de tràmit de la Comissió de valoració, si aquests últims decideixen directament o indirectament el fons de l'afer, determinen la impossibilitat de continuar el procés selectiu, o produeixen indefensió o perjudici irreparable a drets i interessos legítims, les persones interessades podran interposar recurs d'alçada davant l'òrgan que els ha dictat o davant el competent per resoldre'ls, en el termini d'un mes a comptar de l'endemà de la seva publicació o notificació, d'acord amb els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.
Contra els actes de tràmit de la Comissió de valoració no inclosos en el punt anterior, les persones participants, al llarg del procés selectiu, poden formular les al·legacions, dins del termini establert, que considerin pertinents i que hauran de fer a través de l'adreça de correu electrònic [EMAIL] on caldrà especificar a l'assumpte la codificació CONV01/20.
Es respondran a través de correu electrònic, no es farà presencialment.
Nomenament de personal formador
Un cop verificat que les persones participants han presentat la documentació indicada i reuneixen els requisits i les condicions requerides, es procedirà a l'adjudicació de les necessitats formatives establertes en el punt 3.1, d'acord amb l'ordre de puntuació obtingut en el procés.
La Comissió de valoració elevarà la proposta de persones participants per ser nomenades formadores a la directora de l'ISPC per tal que emeti la resolució corresponent i la posterior notificació.
Durada, renovació i revocació de la condició de personal formador intern
La durada de la condició de personal formador intern és de tres anys, prorrogable tàcitament per períodes anuals successius.
No obstant això, el nomenament com a personal formador es podrà revocar per Resolució de la Direcció de l'ISPC per alguna de les causes següents:
En els annexos consten el nombre de places convocades, els requisits i el temari de cada especialitat.
Termini de participació en aquest procés selectiu: dijous 20 de febrer, a les 23.59 h (finalitzat)
La tramitació de la sol·licitud es fa mitjançant el formulari en línia que hi ha en aquest apartat.
L'aspirant és responsable de la veracitat de les dades que faci constar en la sol·licitud, que són les que es tindran en compte per a l'admissió, sense perjudici de les comprovacions que la Comissió de valoració pugui fer en qualsevol moment.
La inexactitud o falsedat pot comportar l'exclusió de la convocatòria en qualsevol moment.
Amb la sol·licitud, les persones aspirants declaren responsablement que no estan incloses en cap dels supòsits d'incompatibilitat que determina la legislació vigent, o bé que sol·licitaran l'autorització de compatibilitat; així com que tenen la capacitat funcional per acomplir les tasques definides en aquesta convocatòria, i que no estan separades del servei de cap Administració pública ni inhabilitades per ocupar càrrecs i desenvolupar funcions públiques.
Un cop finalitzat el període de presentació de sol·licituds, l'ISPC publicarà en aquesta pàgina web la llista d'aspirants admesos i exclosos en el procés de selecció.
La presentació de la sol·licitud de participació en aquest procés es considera un consentiment de la persona participant per al tractament de les seves dades de caràcter personal necessàries per a gestionar el procés.
En compliment de la normativa vigent en aquesta matèria, les dades que facilitin les persones participants en les seves sol·licituds, així com en d'altra documentació que puguin aportar i, si escau, les que es puguin generar com a conseqüència de la seva participació en aquest procés, s'incorporaran al fitxer de tractament Selecció de personal docent, del qual és responsable l'ISPC per a les finalitats que s'hi preveuen.
Les persones participants poden exercir els drets d'accés, rectificació, oposició, supressió, limitació i portabilitat davant la Sub-direcció General d'Administració i Suport Acadèmic de l'ISPC, ctra. C-17 Barcelona-Ripoll, km 13,5 - 08100 Mollet del Vallès; a l'adreça electrònica [EMAIL], o bé en línia mitjançant la petició genèrica disponible a Tràmits gencat.
Les dades personals i de domicili, telèfon i correu electrònic declarats en la sol·licitud de participació es consideren com les úniques vàlides a l'efecte de les notificacions.
La veracitat d'aquestes dades és responsabilitat exclusiva de les persones participants, així com la corresponent comunicació a l'òrgan convocant de qualsevol canvi en aquestes dades.
Per a més informació consulteu el fitxer de tractament Selecció de personal docent